**מונדיאל 1970** נערך במקסיקו בין 31 במאי ל-21 ביוני. מקסיקו נבחרה לארח את המונדיאל באוקטובר 1964. היה זה המונדיאל הראשון שנערך בצפון אמריקה, וכן הראשון שנערך מחוץ לדרום אמריקה או אירופה.

במשחק הגמר של הטורניר, שנערך באצטדיון האצטקה שבמקסיקו סיטי, גברה נבחרת ברזיל על נבחרת איטליה בתוצאה 4:1, ובכך השלימה זכייה שלישית בתואר, לאחר שזכתה בו לפני כן ב-1958 וב-1962, ועל פי תקנון פיפ"א, רשאית הייתה הנבחרת לשמור את הגביע לצמיתות. כמו כן, הייתה זו הזכייה השלישית בגביע של מנהיג הנבחרת, פלה. המאמן הברזילאי, מריו זגאלו, הפך לאדם הראשון בהיסטוריה שזכה בגביע העולמי גם כשחקן (אחרי שזכה ב-1958 ו-1962) וגם כמאמן. בשלב הבתים ברזיל גברה 1 - 0 על האלופה היוצאת אנגליה.

מבנה הטורניר נשאר כפי שהיה במונדיאל 1966: 16 נבחרות העפילו לטורניר לאחר טורניר מוקדמות, וחולקו לארבעה בתים של 4 נבחרות בכל בית. שתי הנבחרות הטובות ביותר מכל בית העפילו לשלב רבע הגמר.

שני חידושים היו במונדיאל זה: לראשונה הותר לערוך חילופים במהלך המשחק, ולראשונה, על פי הצעתו של ראש התאחדות הכדורגל בישראל, מיכאל אלמוג, צוידו השופטים בכרטיסים אדומים (לציון הרחקה) וצהובים (לציון אזהרה), אף שבאלה הראשונים לא נעשה שימוש כלל בטורניר זה.

ז'אירזיניו, הקיצוני הימני של נבחרת ברזיל, הבקיע לפחות שער אחד בכל משחק בטורניר (במשחק נגד צ'כוסלובקיה הבקיע צמד), הישג שלא שוחזר מאז. עם זאת, חלוץ נבחרת גרמניה המערבית, גרד מילר, זכה בתואר מלך השערים של הטורניר, לאחר שהבקיע עשרה שערים לזכות נבחרתו. באופן יוצא דופן, הבקיע מילר שלושער בשני משחקים רצופים, נגד בולגריה ופרו, אך לעומת זאת, לא הבקיע במשחק האחרון של נבחרתו, נגד אורוגוואי, במשחק על המקום השלישי.

אחד המשחקים הבלתי נשכחים במונדיאל זה היה משחק חצי הגמר בין איטליה לגרמניה המערבית, שנחשב לאחד מגדולי המשחקים בגביע העולמי בכל הזמנים. איטליה הובילה בתוצאה 1:0 לאורך רוב דקות המשחק, עד שהגרמני קרל-היינץ שנלינגר השווה את התוצאה בתוספת הזמן. הקבוצות נכנסו להארכה, שבה הפכו הגרמנים את התוצאה ל-2:1 לזכותם, אך האיטלקים שוב הפכו את התוצאה ל-3:2 לזכותם. הגרמני גרד מילר איזן את התוצאה, ולבסוף הבקיע האיטלקי ג'אני ריברה את שער הניצחון של המשחק בדקה ה-111 של המשחק כשקבע 4:3 לזכות נבחרתו. גרמניה המערבית הייתה שותפה למשחק מרתק גם בשלב הקודם, רבע הגמר. אנגליה כבר הובילה במשחק זה 2 - 0, ואז הוציאה את כוכבה בובי צ'רלטון כדי "לשמור עליו לשלבים הבאים". הגרמנים השוו עד לסיום 90 הדקות, ובהארכה הכניע גרד מילר את השוער האנגלי המחליף פיטר בונטי (השוער האנגלי הקבוע גורדון בנקס סבל מקלקול קיבה).

פרט לברזיל ולגרמניה המערבית, בלטה לטובה במונדיאל זה גם נבחרת פרו, שבדרכה למקסיקו הדיחה את נבחרת ארגנטינה, והגיעה לרבע הגמר בטורניר עצמו. בשורות פרו הצטיין כוכבה  תיאופילו קוביאס. אך אם כי מונדיאל זה זכור לטובה בקרב חובבי הכדורגל בשל הופעותיהן של שלוש נבחרות אלה, וכן של איטליה בשלבים המתקדמים של הטורניר, למעשה, בהמשך לטורניר שבצ'ילה ב-1962, רבים מן המשחקים במקסיקו היו משעממים ודלי שערים. כך לדוגמה, איטליה עלתה לרבע הגמר לאחר שהבקיעה שער אחד בלבד בבית המוקדם, ואורוגוואי ואנגליה הבקיעו כל אחת שני שערים בבית המוקדם, וארבעה בטורניר כולו.

מונדיאל זה היה הסיבה לפריצתה של מלחמת הכדורגל בין מדינות הונדורס ואל סלוודור.

נבחרת ישראל במונדיאל 1970
-------------------------

מונדיאל 1970 היה המונדיאל הראשון בהיסטוריה, והיחיד עד כה (2024) שבו השתתפה נבחרת ישראל, ועל כן נחשב להישג השיא של הכדורגל הישראלי בכל הזמנים.

נבחרת ישראל, תחת הדרכתו של המאמן עמנואל שפר, העפילה למשחקי הגביע העולמי, לאחר שגברה במוקדמות על נבחרות ניו זילנד ואוסטרליה. ישראל הוגרלה לבית מספר 2, שמשחקיו התקיימו בערים פואבלה וטולוקה, יחד עם שתי אלופות עולם לשעבר, איטליה ואורוגוואי, וכן נבחרת שוודיה.

נבחרת ישראל הפסידה במשחקה הראשון לאורוגוואי (שהגיעה לבסוף למקום הרביעי במונדיאל) 2 - 0. במשחקה השני שיחקה ישראל נגד שוודיה במשחק שנכנס להיסטוריה של הכדורגל הישראלי. בדקה ה-56 של המשחק, שלוש דקות לאחר שער יתרון של השוודים, בעט מרדכי שפיגלר כדור חזק מ-16 מטר וכבש את שערה היחיד של ישראל בכל הזמנים במסגרת טורניר גמר הגביע העולמי. המשחק הסתיים בתוצאה 1 - 1 וישראל זכתה בנקודה הראשונה שלה במפעל. במשחקה השלישי שיחקה נבחרת ישראל נגד נבחרת איטליה החזקה, שהגיעה למעמד כאלופת אירופה לאומות (וגם הגיעה לבסוף לגמר הטורניר), הציגה משחק הגנה מצוין והצליחה למנוע מהאיטלקים לכבוש במשך 90 דקות. המשחק הסתיים בתוצאה 0 - 0 והקנה לישראל נקודה נוספת.

נבחרת ישראל סיימה את שלב הבתים במקום הרביעי והאחרון של הבית עם שתי נקודות, אך בהתחשב בנבחרות החזקות מולן התמודדה ישראל, הישגיה של הנבחרת נחשבים למכובדים ביותר.

מונדיאל זה נחשב לנקודת מפנה בכדורגל הישראלי, ועקב החשיפה הרבה שקיבלו שחקני הנבחרת, חלקם עברו לשחק באירופה. במהלך השנים, דובר רבות על ההישג של הנבחרת, במיוחד לאור העובדה שההישג לא חזר על עצמו.

בשנת 2007 דירג ערוץ הספורט ("גולד") את הישג זה כגדול ביותר בספורט בישראל בכל ענפיו השונים, בכל הזמנים. באותה שנה גם זכו כל שחקני הנבחרת במונדיאל בפרס מיוחד על מפעל חיים של ארגון השחקנים בישראל וידיעות אחרונות.

נציג ישראלי נוסף במונדיאל היה שופט הכדורגל אברהם קליין, ששפט במשחק בשלב הבתים המוקדם שבו ניצחה ברזיל את אנגליה, מחזיקת הגביע, בתוצאה 1:0.

אצטדיונים
---------

| 

לאון**לאון**מקסיקו סיטי**מקסיקו סיטי**פואבלה**פואבלה**טולוקה**טולוקה**גוודלחרה**גוודלחרה** |
| --- |
| גוודלחרה | לאון |
| אצטדיון חליסקו | אצטדיון לאון |
| קיבולת: **71,000** | קיבולת: **30,000** |
|  |  |
| מקסיקו סיטי | פואבלה | טולוקה |
| אצטדיון האצטקה | אצטדיון קואוטמוק | אצטדיון נמסיו דיאס |
| קיבולת: **107,247** | קיבולת: **36,000** | קיבולת: **30,000** |
|  |  |  |

שלב הבתים
---------

### בית א'

ברית המועצות ומקסיקו סיימו בתיקו 0-0 אך ניצחו את בלגיה ואל סלוודור וסיימו במקומות הראשון והשני בהתאמה

| נבחרת | נקודות | משחקים | ניצחונות | תיקו | הפסדים | שערים |
| --- | --- | --- | --- | --- | --- | --- |
| זכות | חובה | הפרש |
| ברית המועצות ברית המועצות | 5 | 3 | 2 | 1 | 0 | 6 | 1 | 5 |
| מקסיקו מקסיקו | 5 | 3 | 2 | 1 | 0 | 5 | 0 | 5 |
| בלגיה בלגיה | 2 | 3 | 1 | 0 | 2 | 4 | 5 | -1 |
| אל סלוודור אל סלוודור | 0 | 3 | 0 | 0 | 3 | 0 | 9 | -9 |

|  |  |  |
| --- | --- | --- |
| מקסיקו מקסיקו | 0 – 0 | ברית המועצות ברית המועצות |
| בלגיה בלגיה | 3 – 0 | אל סלוודור אל סלוודור |
| ברית המועצות ברית המועצות | 4 – 1 | בלגיה בלגיה |
| מקסיקו מקסיקו | 4 – 0 | אל סלוודור אל סלוודור |
| ברית המועצות ברית המועצות | 2 – 0 | אל סלוודור אל סלוודור |
| מקסיקו מקסיקו | 1 – 0 | בלגיה בלגיה |

  

### בית ב'

איטליה הבקיעה רק שער אחד בבית זה אבל בכל זאת סיימה במקום הראשון בבית. ישראל סיימה בתיקו 0-0 מכובד מול איטליה. אורוגוואי סיימה במקום השני בבית עם שני שערים ששניהם הובקעו ב-2-0 נגד ישראל. שוודיה סיימה במקום השלישי עם מספר נקודות זהה לשל אורוגוואי אבל עם שער חובה אחד יותר בגלל שמרדכי שפיגלר מישראל הבקיע שער שיוויון היסטורי בדקה ה-56 במשחק בין שוודיה לישראל.

| נבחרת | נקודות | משחקים | ניצחונות | תיקו | הפסדים | שערים |
| --- | --- | --- | --- | --- | --- | --- |
| זכות | חובה | הפרש |
| איטליה איטליה | 4 | 3 | 1 | 2 | 0 | 1 | 0 | 1 |
| אורוגוואי אורוגוואי | 3 | 3 | 1 | 1 | 1 | 2 | 1 | 1 |
| שוודיה שוודיה | 3 | 3 | 1 | 1 | 1 | 2 | 2 | 0 |
| ישראל ישראל | 2 | 3 | 0 | 2 | 1 | 1 | 3 | -2 |

|  |  |  |
| --- | --- | --- |
| אורוגוואי אורוגוואי | 2 – 0 | ישראל ישראל |
| איטליה איטליה | 1 – 0 | שוודיה שוודיה |
| איטליה איטליה | 0 – 0 | אורוגוואי אורוגוואי |
| שוודיה שוודיה | 1 – 1 | ישראל ישראל |
| שוודיה שוודיה | 1 – 0 | אורוגוואי אורוגוואי |
| איטליה איטליה | 0 – 0 | ישראל ישראל |

  

### בית ג'

בית זה נחשב ל"בית המוות" של הטורניר. ברזיל סיימה במקום הראשון עם מאזן מושלם של שש נקודות. כולל ניצחון 1-0 על אלופת העולם המכהנת אנגליה, שהעפילה מהמקום השני. רומניה וצ'כוסלובקיה נותרו בחוץ.

| נבחרת | נקודות | משחקים | ניצחונות | תיקו | הפסדים | שערים |
| --- | --- | --- | --- | --- | --- | --- |
| זכות | חובה | הפרש |
| ברזיל ברזיל | 6 | 3 | 3 | 0 | 0 | 8 | 3 | 5 |
| אנגליה אנגליה | 4 | 3 | 2 | 0 | 1 | 2 | 1 | 1 |
| רומניה רומניה | 2 | 3 | 1 | 0 | 2 | 4 | 5 | -1 |
| צ'כוסלובקיה צ'כוסלובקיה | 0 | 3 | 0 | 0 | 3 | 2 | 7 | -5 |

|  |  |  |
| --- | --- | --- |
| אנגליה אנגליה | 1 – 0 | רומניה רומניה |
| ברזיל ברזיל | 4 – 1 | צ'כוסלובקיה צ'כוסלובקיה |
| רומניה רומניה | 2 – 1 | צ'כוסלובקיה צ'כוסלובקיה |
| ברזיל ברזיל | 1 – 0 | אנגליה אנגליה |
| ברזיל ברזיל | 3 – 2 | רומניה רומניה |
| אנגליה אנגליה | 1 – 0 | צ'כוסלובקיה צ'כוסלובקיה |

  

### בית ד'

סגנית האלופה המכהנת גרמניה המערבית סיימה עם מאזן מושלם של שש נקודות, כשהגרמני גרד מילר הבקיע שבעה שערים, שיא לשחקן בשלב הבתים של טורניר מונדיאל אחד (יחד עם שנדור קוצ'יש במונדיאל 1954.) בולגריה ומרוקו (בהופעת בכורה במונדיאל) סיימו בתיקו 0-0 אחת עם השנייה. פרו גברה על בולגריה ומרוקו והפסידה לגרמניה המערבית. הניקוד הסופי שלהם היה 4 נקודות, וזה הספיק לה כדי לסיים במקום השני ולעבור שלב.

| נבחרת | נקודות | משחקים | ניצחונות | תיקו | הפסדים | שערים |
| --- | --- | --- | --- | --- | --- | --- |
| זכות | חובה | הפרש |
| גרמניה המערבית גרמניה המערבית | 6 | 3 | 3 | 0 | 0 | 10 | 4 | 6 |
| פרו פרו | 4 | 3 | 2 | 0 | 1 | 7 | 5 | 2 |
| בולגריה בולגריה | 1 | 3 | 0 | 1 | 2 | 5 | 9 | -4 |
| מרוקו מרוקו | 1 | 3 | 0 | 1 | 2 | 2 | 6 | -4 |

|  |  |  |
| --- | --- | --- |
| פרו פרו | 3 – 2 | בולגריה בולגריה |
| גרמניה המערבית גרמניה המערבית | 2 – 1 | מרוקו מרוקו |
| פרו פרו | 3 – 0 | מרוקו מרוקו |
| גרמניה המערבית גרמניה המערבית | 5 – 2 | בולגריה בולגריה |
| גרמניה המערבית גרמניה המערבית | 3 – 1 | פרו פרו |
| מרוקו מרוקו | 1 – 1 | בולגריה בולגריה |

שלב הנוקאאוט
------------

|  |  |  |  |  |  |
| --- | --- | --- | --- | --- | --- |
|  | רבע גמר |  | חצי גמר |  | גמר |
|  |   |   |   |   |   |   |   |   |   |   |
|  |   |   |   |  |   |   |  |
|  |
|  |  **נבחרת ברזיל בכדורגל ברזיל** |  **4** |
|  |   |
|  |  נבחרת פרו בכדורגל פרו |  2 |   |
|  |  **נבחרת ברזיל בכדורגל ברזיל** |  **3** |
|  |   |
|  |   |  נבחרת אורוגוואי בכדורגל אורוגוואי |  1 |   |
|  |  **נבחרת אורוגוואי בכדורגל אורוגוואי** |  **1** |
|  |  |   |
|  |  נבחרת ברית המועצות בכדורגל ברית המועצות |  0 |   |
|  |  **נבחרת ברזיל בכדורגל ברזיל** |  **4** |
|  |   |
|  |   |  נבחרת איטליה בכדורגל איטליה |  1 |
|  |  **נבחרת איטליה בכדורגל איטליה** |  **4** |
|  |   |  |
|  |  נבחרת מקסיקו בכדורגל מקסיקו |  1 |   | משחק על המקום השלישי |
|  |  **נבחרת איטליה בכדורגל איטליה** |  **4** |
|  |   |    |
|  |   |  נבחרת גרמניה המערבית בכדורגל גרמניה המערבית |  3 |   |
|  |  **נבחרת גרמניה המערבית בכדורגל גרמניה המערבית** |  **3** |  **נבחרת גרמניה המערבית בכדורגל גרמניה המערבית** |  **1** |
|  |  |
|  |  נבחרת אנגליה בכדורגל אנגליה |  2 |   |  נבחרת אורוגוואי בכדורגל אורוגוואי |  0 |
|  |

### רבע גמר

|  |  |  |  |  |
| --- | --- | --- | --- | --- |
| 14 ביוני 1970 | **נבחרת ברזיל בכדורגל ברזיל** | **4–2** | **נבחרת פרו בכדורגל פרו** |  |
| ריבלינו הובקע שער בדקה ה- 11' 11'טוסטאו הובקעו שערים בדקות ה- 15', 52' 15', 52'ז'אירזיניו הובקע שער בדקה ה- 75' 75' |  | גז'ארדו הובקע שער בדקה ה- 28' 28'קוביאס הובקע שער בדקה ה- 70' 70' |

---

|  |  |  |  |  |
| --- | --- | --- | --- | --- |
| 14 ביוני 1970 | **נבחרת אורוגוואי בכדורגל אורוגוואי** | **1–0**‏**ה** | **נבחרת ברית המועצות בכדורגל ברית המועצות** |  |
|   |  |   |

---

|  |  |  |  |  |
| --- | --- | --- | --- | --- |
| 14 ביוני 1970 | **נבחרת איטליה בכדורגל איטליה** | **4–1** | **נבחרת מקסיקו בכדורגל מקסיקו** |  |
| גוזמן הובקע שער בדקה ה- 25' (ע) 25' (ע)ריבה הובקעו שערים בדקות ה- 63', 76' 63', 76'ריברה הובקע שער בדקה ה- 70' 70' |  | גונזלס הובקע שער בדקה ה- 13' 13' |

---

|  |  |  |  |  |
| --- | --- | --- | --- | --- |
| 14 ביוני 1970 | **נבחרת גרמניה המערבית בכדורגל גרמניה המערבית** | **3–2**‏**ה** | **נבחרת אנגליה בכדורגל אנגליה** |  |
| בקנבאואר הובקע שער בדקה ה- 68' 68'זלר הובקע שער בדקה ה- 82' 82'מילר הובקע שער בדקה ה- 108' 108' |  | מאלרי הובקע שער בדקה ה- 31' 31'פיטרס הובקע שער בדקה ה- 49' 49' |

---

### חצי גמר

|  |  |  |  |  |
| --- | --- | --- | --- | --- |
| 17 ביוני 1970 | **נבחרת ברזיל בכדורגל ברזיל** | **3–1** | **נבחרת אורוגוואי בכדורגל אורוגוואי** |  |
| קלודואלדו הובקע שער בדקה ה- 44' 44'ז'אירזיניו הובקע שער בדקה ה- 76' 76'ריבלינו הובקע שער בדקה ה- 89' 89' |  | קוביז'ה הובקע שער בדקה ה- 19' 19' |

---

|  |  |  |  |  |
| --- | --- | --- | --- | --- |
| 17 ביוני 1970 | **נבחרת איטליה בכדורגל איטליה** | **4–3**‏**ה** | **נבחרת גרמניה המערבית בכדורגל גרמניה המערבית** |  |
| בונינסניה הובקע שער בדקה ה- 8' 8'בורניץ' הובקע שער בדקה ה- 98' 98'ריבה הובקע שער בדקה ה- 104' 104'ריברה הובקע שער בדקה ה- 111' 111' |  | שנלינגר הובקע שער בדקה ה- 90' 90'מילר הובקעו שערים בדקות ה- 94', 110' 94', 110' |

---

### מקומות 3-4

|  |  |  |  |  |
| --- | --- | --- | --- | --- |
| 20 ביוני 1970 | **נבחרת גרמניה המערבית בכדורגל גרמניה המערבית** | **1–0** | **נבחרת אורוגוואי בכדורגל אורוגוואי** |  |
| אובראט הובקע שער בדקה ה- 26' 26' |  |   |

---

### גמר

 ערך מורחב – **גמר מונדיאל 1970**  

|  |  |  |  |  |
| --- | --- | --- | --- | --- |
| 21 ביוני 1970 | **נבחרת ברזיל בכדורגל ברזיל** | **4–1** | **נבחרת איטליה בכדורגל איטליה** | אצטדיון האצטקה, מקסיקו סיטי**צופים:** 107,412**שיפוט:** גרמניה המזרחיתגרמניה המזרחית רודי גלוקנר |
| פלה הובקע שער בדקה ה- 18' 18'ז'רסון הובקע שער בדקה ה- 66' 66'ז'אירזיניו הובקע שער בדקה ה- 71' 71'קרלוס אלברטו הובקע שער בדקה ה- 86' 86' |  | בונינסניה הובקע שער בדקה ה- 37' 37' |

---

| אלופת העולם 1970 |
| --- |
| ברזילברזיל  **ברזיל**  **זכייה שלישית** |

כובשי השערים
------------

| דירוג | שחקן | מס' שערים |
| --- | --- | --- |
| 1 | גרמניהגרמניה גרד מילר | 10 |
| 2 | ברזילברזיל ז'אירזיניו | 7 |
| 3 | פרופרו תיאופילו קוביאס | 5 |
| 4 | ברזילברזיל פלה | 4 |
| ברית המועצותברית המועצות אנטולי בישובץ |

מצטיינים
--------

| כדור הזהב | כדור הכסף | כדור הארד |
| --- | --- | --- |
| ברזילברזיל פלה | ברזילברזיל ז'רסון | גרמניהגרמניה גרד מולר |
|
| נעל הזהב | נעל הכסף | נעל הארד |
| גרמניהגרמניה גרד מולר | ברזילברזיל ז'אירזיניו | פרופרו תיאופילו קוביאס |
| כפפת הזהב |
| אורוגוואיאורוגוואי לאדיסלאו מזורקביץ' |
| השחקן הצעיר המצטיין |
| פרופרו תיאופילו קוביאס |
| הנבחרת ההוגנת של הטורניר |
| פרופרו פרו |

**נבחרת הטורניר:**

| שוער | הגנה | קישור | התקפה |
| --- | --- | --- | --- |
| אורוגוואיאורוגוואי לאדיסלאו מזורקביץ' | ברזילברזיל קרלוס אלברטו   אורוגוואיאורוגוואי אטיליו אנצ'טה   גרמניהגרמניה פרנץ בקנבאואר   איטליהאיטליה ג'אצ'ינטו פאקטי | ברזילברזיל ז'רסון   ברזילברזיל ריבלינו   אנגליהאנגליה בובי צ'רלטון | ברזילברזיל פלה   גרמניהגרמניה גרד מולר   ברזילברזיל ז'אירזיניו |

קישורים חיצוניים
----------------

ויקישיתוף מדיה וקבצים בנושא **מונדיאל 1970** בוויקישיתוף
* נתונים מלאים על הטורניר
* עוזי דן, תולדות המונדיאל - הופעה ראשונה לישראל, זכייה שלישית לברזיל, באתר הארץ, 6 במרץ 2010
* אהרון להב מבריק מטולוקה, שפיגלר הדהים את שבדיה, באתר ynet, 10 בדצמבר 2009

| גביע העולם בכדורגל |
| --- |
| טורנירי גמר | אורוגוואי 1930 • איטליה 1934 • צרפת 1938 • ברזיל 1950 • שווייץ 1954 • שוודיה 1958 • צ'ילה 1962 • אנגליה 1966 • מקסיקו 1970 • גרמניה המערבית 1974 • ארגנטינה 1978 • ספרד 1982 • מקסיקו 1986 • איטליה 1990 • ארצות הברית 1994 • צרפת 1998 • יפן וקוריאה הדרומית 2002 • גרמניה 2006 • דרום אפריקה 2010 • ברזיל 2014 • רוסיה 2018 • קטר 2022 • קנדה, מקסיקו וארצות הברית 2026 • ספרד, פורטוגל, מרוקו,
ארגנטינה, אורוגוואי ופרגוואי 2030 • ערב הסעודית 2034 |
| משחקי גמר | 1930 • 1934 • 1938 • 1950 • 1954 • 1958 • 1962 • 1966 • 1970 • 1974 • 1978 • 1982 • 1986 • 1990 • 1994 • 1998 • 2002 • 2006 • 2010 • 2014 • 2018 • 2022 • 2026 • 2030 • 2034 |
| טורנירי מוקדמות | *1930* • 1934 • 1938 • 1950 • 1954 • 1958 • 1962 • 1966 • 1970 • 1974 • 1978 • 1982 • 1986 • 1990 • 1994 • 1998 • 2002 • 2006 • 2010 • 2014 • 2018 • 2022 • 2026 • 2030 • 2034 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987008637787005171
* GND: 2010949-0
* LCCN: n2014206547
* NKC: mzk2005304581
* VIAF: 155417390
* WorldCat: viaf-155417390

 |